**Табиғат пен адамзат тағдырлас**.

Күн жүйесіндегі 8 ғаламшардың ішіндегі тіршілік ортасы болып табылатын жалғыз ғаламшар **Жердің** пайда болғанына 4,6 – 5 млрд жыл болса, судан бастау алып күрделі даму сатысынан өткен тіршіліктің пайда болғанына 3 млрд жыл болды деген болжам бар. Адамзат ХІХ ғасырға дейін барлық табиғи ресурстар адам үшін жаратылған, оның шегі жоқ деген ұғыммен аяусыз қолданып келді. Бүгінгі күні бұл ұғымның терістігі анықталды. Табиғат ресурстарын асқан ұқыптылықпен жұмсап, балама көздерін таппасақ тағдырлас адам мен ғаламшырдың болашағына үлкен қауіп төнгелі тұр.Жер қабаттарын құрайтын атмосфера, гидросфера, литосфера, биосфераның өзара тепе-теңдіктегі қарым – қатынасы ғаламшарымыздың тіршілік үшін қолайлылығын ұзақ уақыт бойы қамтамасыз етіп келді. Бірақ адамзатқа ойланатын кез келді. Айналамыздағы болып жатқан табиғи апаттарға зер сала қарасақ бұның бәрі « абай бол адам» деген ескерту сияқты*.* Ендеше, онсыз бір сәтте тұра алмайтын ауадан (атмофера ) бастайық. Ауа жер ғаламшарындағы тіршіліктің тыныс алуымен қатар суық пен ыстықтан, неше түрлі улы сәулелерден және аспан кеңістігіндегі миллиондаған кометалардан сақтайтын қорғаныш қабат. Жер бетінде бүгінгі күні 7 млрд тан астам халық болса, тағы 100 жылдан соң 27 млрд адамға жетеді деген болжам бар. Халық саны көбейген сайын олар тұтынатын қорекпен қатар ауаның да шығыны көбейеді*.* Оттекті қалыптастырушы өсімдіктер, соның ішінде орман ресурстарының аяусыз жойылуы, ірі зауыт фабрикалардан шыққан улы түтіндер, еселеп көбейген транспорт түтіндері атмосферадағы тепе-теңдікті бұзып отыр. Осының нәтижесінен қала үстінде қалыптасқан смог адам денсаулығына аса зиянды. Бір – бірімен тығыз байланысты жер қабаттарының бірі – биосфера. Фотосинтез процесі арқылы ғаламшарды оттекпен қамтамасыз етуші*.* Жер шарындағы Антарктидадан басқа құрлықтың 30% алып жатқан 4000 млн. га. орман жамылғысының жартысына жуығы тропиктік және субтропиктік ормандар. Ғалымдардың есебі бойынша бір күнде 1 га. орман 120-280 кг көмірқішқыл газын сіңіріп 180-200 кг оттегі бөліп шығарады. Орта көлемдегі бір ағаш 3 адамға жеткілікті оттегі бөледі. 1 га қылқанжапырақты орман 40 тонна, ал жалпақжапырақты орман 100 тонна шаңды тазартады. Сондай ақ ормандар буландыруға қатысып климаттың сақталуына әсерін тигізеді. Адам санының артуымен қатар қажеттіліктердің де артуына байланысты отын, құрылыс және тұрмыстық жиҺаздар жасау мақсатында, жаңа қалалар мен жолдар салу үшін жылына 13 млн. га. орман алқаптары кесіледі. Осындай қарқынмен 100 жылдан соң ылғалды тропикалық ормандар жоғалып кетуі мүмкін. Бүгінгі күннің өзінде батыс Африка 90% , оңтүстік Азия 40%, Мадагаскар 90% шығыс тропикалық ормандардан айырылған. Ғалымдардың пайымдауынша 80 % флора мен фауна тропиктік ормандарды мекендейді десек, ормандарды кесу көптеген тіршілік түрін жоюмен қатар ғаламшарымызға орны толмас шығын әкелетіні шындық. Ғалымдар бүгінгі күнгі үлкен мәселеге айналып отырған ғаламдық жылыну немесе мұздықтардың еруін оттегінің тұтынылуы мен өндірілу сәйкестінің бұзылуына байланысты деп дәлелдеп отыр*.* Мұздықтардың қарқынды еруі жерасты суларының көтерілуіне және мұхит жағалауындағы елдерде су басу қаупінің көбеюіне әкеп соқтырады. Қазіргі күндері жаңбыр суларынан да кейбір қалаларда су басу болып жатады, бұл жерасты суларының көтерілуіне байланысты судың жерге сіңбеуінен. Тайландтық астрофизик Арт Онг Джумсайдың мәлімдемесі бойынша шұғыл түрде орман кесуді азайтып, атмосфера қабатының тұтастығы сақталмаса 20 жылдан кейін Жапония сияқты жағалық мемлекеттер судың астында қалуы мүмкін. Су басудың континенттік елдерге қаупі болмағанмен ғаламшарымызғы қауіпті. Өйткені қатты қүйінде қозғалыссыз жатқан мұздықтардан ерігенде орасан зор толқындар пайда болады. Жер асты қазбаларының ұзақ жылдар бойы қазып алынғанын және жер бетіндегі зор тербелудің әсерінен Жер ғаламшарындағы тепе-теңдік бұзылып өз өсінен айналу бағыты өзгеруі мүмкін деп дабыл қағуда. Яғни адамзаттың ортақ үйіне айналған ғаламшарымыздың тағдырында адамзат тағдыры таңулы. Жоғарыда айтылған ғаламшар қабаттарының әрқайсысы бөлек – бөлек көңіл бөлуді талап етеді. Табиғаттағы өзара байланысты ескерсек қауіптің алдын алу үшін біз қолжетімді тәсілдерді бүгіннен бастап қолға алуымыз керек. Ол –көгалдандыру. Өйткені көгалдандыру жұмыстары табиғаттағы оттегінің орнын толтырады. Атмосфера қабатының бүтіндігі жер климатын ғаламдық жылынудан сақтайды. Ол өз кезегінде мұздықтардың еру қарқындылығын бәсеңдетеді. Сонда жағалық мемлекеттердегі су басу мәселелері болмайды*.* Қазақстанның тек солтүстігін алып жатқан, жалпы көлемі 1 млн. га. орманды дала зонасы Республикамыздың 0,4 %- ын қамтиды. Солтүстік өңірдің жылыту жүйелері бүтіндей қатты отынмен жүзеге асатындықтан жылына өте көп мөлшерде ағаштардан отын дайындалады. Елбасымыздың 5 наурызда жарық көрген **«Президенттің бес әлеуметтік бастамасы**» атты халыққа үндеуінің «Елді газбен қамтамасыз етуді жалғастыру» бесінші бастамасында орталық және солтүстік Қазақстанды көгілдір газбен қамту үшін Қараөзек (Қызылорда облысы) – Жезқазған- Қарағанды- Теміртау-Астана бағытында магистральді газ құбырын салу жобасын іске асыру тапсырылған. Бұл жоба іске сәтті асса солтүстік өңірлерде орманның кесілуі азайып, қалалардың үстін қаптап тұратын зиянды түтіндер болмас еді. Атмосфераны зиянды заттардан тазартудың тағы бір жолы бензин, керосин сияқты жанғыш заттарды табиғи сарқылмайтын ресурстармен алмастыру. Іске асыру қиынға түсері анық , біз бірақ ғаламшардың өмірін ұзарту мақсатында өзіміз іске асыруға қауқарлы бірнеше бағыттарды ұсынамыз. Оның біріншісі өзіміз тұратын алқаптарда ағаш егу және оны дәстүрлі түрде жалғастыру*.* Ал екіншісі велосипедпен жүруді әдетке айналдыру. Ортақ үйіміздің әр-бір тұрғыны осы екі жолды белгілі бір деңгейде қолға алса табиғаттағы тепе- теңдіктің сақталып талай апаттың алды алынар еді. Өйткені оттегінің тапшылығы бір-бірімен ілесе жүретін және орны толмас жоғалудың себебі екені белгілі*.*  Ғаламшарды күллі тіршіліктің ортақ үйі деп біліп, оның болашақ тағдыры үшін бірігіп күресейік. Себебі ғаламшар мен адамзаттың тағдыры егіз.

*Пухальск негізгі мектебінің тарих және география пән мұғалімі*

*Надирова Санжан Ибраевна.*